CEO ने कहा- बड़ी संख्या में आवेदन जॉब मार्केट की खराब स्थिति को बता रहा
स्प्रिंगवर्क्स नाम के एक सॉफ्टवेयर स्टार्ट-अप को नौकरी पोस्टिंग के लिए 48 घंटों में 3,000 से अधिक रिज्यूम प्राप्त हुए हैं। स्टार्ट-अप के फाउंडर और CEO कार्तिक मैंडाविल (Kartik Mandaville) ने बताया कि उन्हें कंपनी की वेबसाइट पर नौकरी पोस्टिंग के लिए अलग-अलग पदों के
स्प्रिंगवर्क्स नाम के एक सॉफ्टवेयर स्टार्ट-अप को जॉब पाने के लिए 48 घंटों में 3,000 से ज्यादा ऑनलाइन एप्लीकेशन मिली हैं। स्टार्ट-अप के फाउंडर और CEO कार्तिक मैंडाविल ने बताया कि उन्हें कंपनी की वेबसाइट पर नौकरी पोस्टिंग के अलग-अलग पदों के लिए 13,000 से ज्यादा आवेदन प्राप्त हुए हैं। मैंडाविल ने ट्विटर पर एक अपडेट शेयर किया और कहा कि बड़ी संख्या में आवेदन जॉब मार्केट की वर्तमान खराब स्थिति को दर्शाते हैं। इस पोस्ट को कुछ ही घंटों में 1.7 लाख बार देखा गया।
नहीं दिया था कोई विज्ञापन
कुछ ही घंटों में कंपनी को प्राप्त आवेदनों के आंकड़े को शेयर करते हुए CEO मैंडाविल ने बताया कि उनकी कंपनी ने किसी भी प्लेटफॉर्म पर जॉब के लिए विज्ञापन नहीं दिया था। यह केवल हमारी वेबसाइट पर अवेलेबल है। ट्विटर पर एक यूजर ने खाली पदों के रोल (भूमिकाओं) के बारे में पूछा जिस पर मंडाविले ने बताया कि कंपनी में प्रोडक्ट, फाउंडर्स ऑफिस और सॉफ्टवेयर डेवलपमेंट इंजीनियर्स के पद खाली हैं। जिनके लिए रिमोट काम करने वाले लोगों की जरूरत है।
लोगों ने कहा बेरोजगारी चरम पर
इसके बाद ट्विट के रिप्लाई में बड़ी संख्या में यूजर्स ने अपनी प्रतिक्रियाएं दीं। एक यूजर ने कहा, 'मुख्य रूप से आपकी सूची में प्रत्येक जॉब ऑप्शन के आगे 'रिमोट' शब्द के कारण संख्या बढ़ती है। मैं सोच रहा हूं कि यदि यह ऑन-साइट पोस्ट होती तो संख्या क्या होती।' एक अन्य ने ट्वीट किया, 'बेरोजगारी चरम पर है, युवा नौकरी के लिए परेशान हैं, भले ही इसका कॉलेज में पढ़ी गईं चीजों से कोई लेना-देना नहीं हो।'
कंपनी की वेबसाइट के अनुसार, CEO मैंडाविले ने अमेरिका में कार्नेगी मेलन यूनिवर्सिटी से मशीन लर्निंग में पोस्ट ग्रेजुएशन किया है। उन्होंने 6 साल की उम्र में कोडिंग शुरू कर दी थी और स्प्रिंगवर्क्स को 2014 में स्थापित किया था।
क्या है भारत में रोजगार और बेरोजगारी की वर्तमान स्थिति
कोरोना महामारी के दौरान के उच्चतम स्तर के बाद से बेरोजगारी दर में तेजी से गिरावट आई थी। एलपीआर की एक रिपोर्ट के अनुसार मार्च-अप्रैल 2023 ग्रामीण की तुलना में शहरी बेरोजगारी दर अधिक है। जो लेबर पार्टिसिपेशन रेट में बढ़ोतरी को बताता है।
CMIE (सेंटर फॉर मॉनिटरिंग इंडियन इकोनॉमी) की एक रिपोर्ट के अनुसार, लेबर पार्टिसिपेशन रेट (LPR) में वृद्धि के कारण भारत की बेरोजगारी दर मार्च 2023 में 7.8% से बढ़कर अप्रैल में 8.11% हो गई, जो पिछले तीन वर्षों में सबसे अधिक रही है।
हाल ही में जारी CMIE आंकड़ों के अनुसार, लेबर पार्टिसिपेशन रेट मार्च में 39.77% से बढ़कर 41.98% हो गई, जो कि 2.55 करोड़ लोगों की वृद्धि थी, जिससे अप्रैल में देश में कुल लेबर फोर्स 46.76 करोड़ हो गई।